Nouerint vniuersi, tam posterj quam presentes, me Hincekynum Knap, ciuem Aboensem, bona mea in parrochia Thøuesalum, villa Kæthersalme sita, cum omnibus eorundem bonorum attinenciis, altarj beate Katherine apud ecclesiam cathedralem, ob anime mee et meorum salubre remedium, jure perpetuo possidenda contilisse (ͻ: -tulisse), alienando michi et meis heredibus ac in prefatum altare transferendo jus et dominium omnimodum, quod in dictis bonis hactenus censeor habuisse; et hoc tenore presentium publice profiteor et protestor. Jn cuius rej euidenciam ampliorem sigillum meum presentibus est appensum. Datum Abo anno Domini mcccºxcº quinto, fferia quinta ante Georgj, presentibus viris fidedignis, Hennekyno videlicet Kokanes et Petro de Bergh, proconsulibus, testibus ad hoc specialiter requisitis.